АҞӘА, рашәара 16 - Sputnik. Урыстәыла АШәМ Краснодартәи атәылаҿацә аҟны Аҳәаахьчаратә усбарҭа аусзуҩцәа Аԥсны алалараан дааныркылеит афедералтә шьҭазаара змаз ахаҵа. Абри атәы аанацҳауеит Урыстәыла АШәМ Краснодартәи атәылаҿацә аҟны Аҳәаахьчаратә усбарҭа апресс-маҵзура.
Иара иҽырцәихьчон Урыстәыла Ашьаустә Закәанеидкыла ахәҭаҷ 264.1 инақәыршәаны (атранспорт хархәага ижәны аԥсҟы кны амҩатә ныҟәара аԥҟарақәа реилагара) иқәҵаз аусурақәа.
Иаанкылаз ахаҿы азинхьчаратә усбарҭақәа дрыҭан, иганахьала ԥхьаҟатәи апроцессуалтә уснагӡатәқәа рымҩаԥгаразы.